Internetiturundus

Internetiturundus, mida sageli nimetatakse ka veebi- või digiturunduseks on turunduse vorm, mis kasutab brändide tutvustamiseks digitaalseid platvorme (online-kanaleid, elektroonikaseadmeid ja digitehnoloogiaid), pöörates erilist tähelepanu sihtrühmale ja turusegmendile.  

Digiturunduse termin võeti kasutusele 1990. aastatel, kui 1993. aastal ilmus esimene veebibännerireklaam. Kuigi see ei pruugi tunduda kaua aega tagasi, eelnes see Google'i loomisele nelja aasta võrra, YouTube'ile enam kui kümne aasta võrra ning ka sotsiaalmeediat polnud tollal veel olemas. 

Sarnaselt teiste turundusviisidega on internetiturunduse eesmärk parandada brändi nähtavust, suurendada müügikäivet ning tutvustada tooteid ja teenuseid laiemale sihtrühmale.

 Internetiturunduse olulisus ja eelised 
Internetiturundus on tänapäeval iga ettevõtte edu lahutamatu osa, kuna nutitelefonide ja sotsiaalmeedia kaudu on tarbijad omavahel tihedalt seotud ning internetist on saanud peamine kanal reklaamimiseks ja müügivihjete kogumiseks. Arvestades, et maailmas on 5,35 miljardit internetikasutajat, kellest 5,04 miljardit on aktiivsed sotsiaalmeedia kasutajad, pakub see ettevõtetele ainulaadse võimaluse jõuda oma sihtrühmani tõhusamalt ja laiaulatuslikumalt.

 Internetiturunduse eelised 
 ülemaailmne ulatus – erinevalt offline-turunduskanalitest võimaldab internetipõhine turundamine saavutada rahvusvahelist ulatust. See võimaldab ka väikeettevõtetel mõistlike kuludega jõuda suure hulga klientideni avades neile palju kasvuvõimalusi;

 kuluefektiivsus – võimaldab ka väikestel ettevõtetel konkurentsis püsida, pakkudes taskukohaseid lahendusi nagu SEO ja sotsiaalmeedia. Strateegiad tuleks valida vastavalt turunduseesmärkidele, kuna kõik vormid ei sobi kõigile; 
 ööpäevaringne kättesaadavus – info ja teenused on pidevalt kättesaadavad, võimaldades tarbijal neid kasutada endale sobival ajal ja kohas;
 uuendatud teave – info uuendamine võrreldes offline turunduskanalitega on oluliselt lihtsam ja kiirem;
 kiire teenindus – digiplatvormid võimaldavad vastata kliendipäringutele kiirelt ja mugavalt, lühendades seeläbi ostuprotsessi;
 kaasamismäära suurendamine – tõstab tarbijate kaasamismäära võimaldades neile pakkuda infot pakkumiste, uute toodete ning soodustuste kohta;
 võrdluse lihtsustamine – digiplatvormidel esitatavad reklaamid võimaldavad võrrelda erinevate teenuspakkujate tooteid ja teenuseid hõlpsalt, ilma füüsilist müügikohta külastamata;
 toodete ja teenuste teabe kättesaadavus – tagab tootjalt tarbijale vajaliku info edastamise, vähendades eksitusi ja suurendades ettevõtte vastutust. 

 Internetiturunduse kanalid 
Internetiturunduse kanalid on veebiplatvormid ja – taktikad, mis on kasutusel võimalike klientidega ühenduse loomiseks, näiteks SEO ehk otsingumootori optimeerimine, sotsiaalmeedia - või e-posti turundus.

 2025 aasta populaarseimad internetiturunduse kanalid 

 otsingumootori optimeerimine (SEO) – veebilehe sisu kohandamine peamiste otsingusõnade jaoks, mis aitab tõsta selle positsiooni otsingutulemuste lehtedel;
 sotsiaalmeedia turundus – Facebooki, Twitteri, Instagrami ja LinkedIni platvormide abil saab levitada infot brändi ja toodete kohta, luua sideme sihtrühmaga ning tõsta bränditeadlikkust. Nähtavuse suurendamiseks saab kasutada ka tasulisi reklaame. 
 sisuturundus – väärtusliku ja asjakohase sisu loomine ja jagamine oma sihtrühma tähelepanu köitmiseks. Sisuturunduse vormiseks võivad olla: blogi postitused, videod, taskuhäälingud jms.;
 e-posti turundus – e-posti teel tehtav turundus tähendab sihitud meililisti loomist, et jagada väärtuslikku teavet ja pakkumisi inimestele, kes on andnud nõusoleku turundusinfo saamiseks. Selle eelisteks on otsesuhtlus, madalad kulud, mõõdetavad tulemused ning automaatika ja personaliseerimine. Peamiseks väljakutseks on sobiliku meililisti loomine, kuid hästi loodud listil on pikaajaline kasu. Tööriistad, nagu WP Mail SMTP, Constant Contact ja Omnisend, lihtsustavad kampaaniate haldamist..
 hüpikteavitused (push notifications) – tõhus viis oma kasutajatega suhtlemiseks saates neile reaalajas isikupärastatud sõnumeid, mis suurendavad kaasatust, lojaalsust ja müüki. Oluline on jälgida, et sõnumeid ei saadetaks liiga tihedalt, vältimaks kliendi ülekoormamist;
 videoturundus – oluline ja tõhus viis, mis võimaldab oma klientidega suhelda. Peamisteks kanaliteks Youtube, TikTok. Saab kasutada ka veebilehtedel, voogedastuses, veebiseminaridel ja muudel digiplatvormidel;
 otsingumootoriturundus (SEM) – tasulise reklaami kasutamine otsingumootorites, et suunata liiklus sihitud märksõnade abil teenusepakkuja veebilehele;
 partnerturundus – tulemuspõhine strateegia, kus ettevõtted tasustavad partnereid müügi või liikluse suunamise eest oma lehele. See hõlmab koostööd suunamudijate, blogijate ja sisuloojatega, kellel on aktiivne sihtrühm. Partnerid teenivad komisjonitasu iga nende kaudu toimunud müügi või müügivihje pealt. Sobib igas suuruses ettevõttele, kuid nõuab selget reeglite raamistikku;
 suusõnaline või soovitusturundus (WOMM) – pika ajalooga suusõnaline ja soovitusturundus on digiajastul muutunud tõhusaks viisiks sotsiaalmeedia ja soovituste abil brändi kasvatamiseks ning klientide kaasamiseks (nt sotsiaalmeedias postituste jagamine ja tagasiside, veebihinnangud Google Reviews ja Yelpis, koostöö sisuloojatega vms).

Oma ettevõtte jaoks õige(te) internetiturunduse kanali(te) valikuks on vajalik selgeks teha eesmärgid, mida ettevõte soovib saavutada (nt. saada oma valdkonna turuliidriks, tõsta brändituntust, suurendada liiklust ettevõtte veebilehel vms.) Lisaks on oluline mõista oma klientide sihtrühma ja nende kanalite eelistusi. Oluline on uurida ka konkurente, millistes kanalites nemad oma teenuseid ja tooteid reklaamivad ning kõige lõpuks läbi mõelda ka eelarve võimalused. Kogutud andmete ja seatud eesmärkide ning eelarve võimalustest lähtuvalt saab teha ka otsused kanalite valikuks. 

 Internetiturunduse tööriistad 
Internetiturundus ehk digitaalne turundus kasutab erinevaid tööriistu, mis aitavad brändidel jõuda sihtrühmadeni, hallata sisu ja analüüsida tulemusi
+ValdkondTööriistadAtribuudidSotsiaalmeedia haldamineSprout Social, Hootsuite, BufferPostituste ajastamine, analüütika ja suhtluse haldamineOtsingumootorite optimeerimine (SEO)SEMrush, Ahrefs, MozMärksõnade analüüs, konkurentsi uurimine ja veebisaidi jõudluse jälgimineE-posti turundusMailchimp, Constant Contact, SendinblueAutomatiseeritud ja personaliseeritud e-kirjadSisuturundusHubspot, Canva, Google DocsSisu loomine ja haldamineReklaam ja meediaGoogle Ads, Facebook Ads Manager, AdRollTasuliste reklaamide loomine ja sihtimine

 Internetiturunduse mõõdikud ja tulemuste analüüs 
 CTR (Click-Through Rate) – mõõdab, kui suur osa reklaami näinud inimestest selle tegelikult lahti klõpsas. Arvutatakse järgmiselt:

CTR (%) = (Klikkide arv / Näitamiste arv) × 100

Suur CTR näitab, et reklaam köidab vaatajate tähelepanu ja motiveerib neid tegutsema.

 CPA (Cost Per Acquisition) – mõõdab, kui palju maksab ühe kliendi omandamine. Arvutatakse järgmise valemi abil:

CPA = Kulutatud summa / Tehingute arv

Seda kasutatakse tulemuste jälgimiseks ja kampaaniate tasuvuse hindamiseks.

 ROI (Return on Investment) – näitab, kui palju tulu teenitakse investeeritud raha eest. Arvutatakse järgmiselt:

ROI (%) = [(Tulu − Kulud) / Kulud] × 100

Positiivne ROI näitab edukat investeeringut, samas kui negatiivne ROI viitab kahjumile.

Need terminid on olulised turunduskampaaniate tulemuslikkuse analüüsimiseks ja optimeerimiseks. 

 Internetiturunduse trendid ja tulevikusuunad 
Internetiturunduse ehk digiturunduse tulevik keskendub tehnoloogiliste uuenduste ja tarbijate ootuste muutumise tasakaalustamisele. 

 Peamised trendid 2025 

 Tehisintellekt (AI): AI automatiseerib sisu loomist, andmete analüüsi ja klienditeenindust, muutes turunduse sihipärasemaks ja tõhusamaks.
 Personalisatsioon: tarbijad eelistavad isikustatud kogemusi, mis vastavad nende huvidele ja vajadustele reaalajas.
 Interaktiivne sisu: videod, küsitlused, AR ja VR muudavad brändide ja tarbijate vahelise suhtluse kaasahaaravamaks.
 Mõjutajaturunduse (Influencer Marketing) areng: mõjutajate koostööd täiustavad pikaajalised strateegiad ja tõhususe mõõdikud.
 Privaatsus ja andmekaitse: kasvav rõhk privaatsusele nõuab läbipaistvaid ja eetilisi andmekasutuspraktikaid.
 Häälotsing ja nutiseadmed: kasutajate eelistused häälotsingu ja koduassistentide osas nõuavad turundusstrateegiate kohandamist.

Trendide keskmes on tarbijakesksus, tehnoloogia integreerimine ja jätkusuutlikkuse rõhutamine.
 Vaata ka 
 Rämpspost
 Sotsiaalmeedia turundus
 Klikisööt

 Viited 

Kategooria:Turundus
Kategooria:Internet